钦定古今图书集成/理学汇编/文学典/第166卷 > 徐师曾文体明辩 > 《跋程宰登瀛阁记》前人
## 钦定古今图书集成/理学汇编/文学典/第166卷 > 徐师曾文体明辩 > 《跋程宰登瀛阁记》前人

建阳大夫程侯示予以马公子才所记其家《登瀛阁》
之文。以今观之，其言亦略验矣。程侯为政，宽易爱人，
意者前人为善之报未止于此也。然予闻之，“古之君
子，施而不望其报，祀而不祈其福”，盖以为善为当然，
而天人之间应若影响者，自不容已也。程侯属予书
其后，因辄附见此意云。淳熙己酉十月十四日，新安
“朱熹书。”